recursal/SuperWikiNEXT-32B huggingface dataset:
**রেজওয়ান হোসেন সিদ্দিকী** (১০ ফেব্রুয়ারি ১৯৫৩ - ১৬ জানুয়ারি ২০২৪) বাংলাদেশি সাংবাদিক ও সব্যসাচি লেখক। ১৯৯১ সালে খালেদা জিয়া প্রধানমন্ত্রী থাকাকালিন সময়ে তার ডেপুটি প্রেস সেক্রেটারি ছিলেন। ২০০১ সালে প্রেস ইনস্টিটিউট বাংলাদেশ -এর মহাপরিচালক হিসেবে নিযুক্ত হয়ে ৪ বছর দায়িত্ব পালন করেন। সর্বশেষ তিনি ঢাকা থেকে প্রকাশিত দৈনিক দিনকালের ভারপ্রাপ্ত সম্পাদক হিসেবে দায়িত্ব পালন করেন।

ব্যাক্তিগত ও শিক্ষা জীবন
------------------------

সিদ্দিকী ১৯৫৩ সালের ১০ ফেব্রুয়ারি টাঙ্গাঈল জেলার এলাসিন গ্রামে জন্মগ্রহণ করেন। তার বাবা আতিকুল হোসেন সিদ্দিকী, মা হাওয়া সিদ্দিকী। ১৯৬৮ সালে বিজ্ঞান বিভাগে এসএসসি পাস করেন। করটিয়ার সা’দত কলেজের ছাত্র থাকাবস্থায় ১৯৬৯ সালে তার ওপর হুলিয়া জারি হয়ে সাময়িকভাবে লেখাপড়া বন্ধ হয়। পরে চট্টগ্রামে তার চাচা মোফাখখর হোসেন সিদ্দিকীর আশ্রয়ে চলে যান। চট্টগ্রাম থেকে ফিরে ১৯৭৩ সালে ঢাকা বিশ্ববিদ্যালয়ে ভর্তি হন। সাহিত্যে গ্র্যাজুয়েশন শেষ করে ১৯৯৫ সালে পিএএচডি ডিগ্রি অর্জন করেন। এছাড়া হল্যান্ডের ইনস্টিটিউট অব সোস্যাল স্টাডিজ থেকে আন্তর্জাতিক সম্পর্ক ও উন্নয়ন বিষয়ে স্নাতকোত্তর ডিপ্লোমা অর্জন করেন।

কর্মজীবন
--------

রেজোয়ান সিদ্দিকী ছাত্রজীবনে ১৯৭২ সাল থেকেই ছোট গল্পকার ও কলাম লেখক হিসেবে পরিচিতি লাভ করেন। ১৯৭২ সালে দৈনিক বাংলায় প্রুফ রিডার হিসেবে সাংবাদিকতা শুরু করেন। এ সংবাদমাধ্যমে ধারাবাহিকভাবে ফিচার এডিটর, সিনে সম্পাদক এবং সাহিত্য সম্পাদক ও সর্বশেষ সিনিয়র সহকারী সম্পাদক হিসেবে দায়িত্ব পালন করেন। পরে মৃত্যুর আগ পর্যন্ত দৈনিক দিনকালের ভারপ্রাপ্ত সম্পাদক হিসেব দায়িত্ব পালন করেন। ২০০২ থেকে ২০০৬ সাল পর্যন্ত প্রেস ইনস্টিটিউটের মহাপরিচালকের দায়িত্ব পালন করেন। 
লেখক হিসেবে সিদ্দিকীর চরিত্র সব্যসাচীর। উপন্যাস, গল্প, নাটক, বিজ্ঞান, প্রকৃতি-পরিবেশ, ফিকশন, অনুবাদ, সংকলন-সব কিছু মিলে অর্ধশত বই লিখেছেন।

তথ্যসূত্র
---------

1. ↑  Report, Star (২০২৪-০১-১৭)। "Journalist Rezwan Siddiqui no more"। *The Daily Star* (ইংরেজি ভাষায়)। সংগ্রহের তারিখ ২০২৪-০১-১৭।
2. ↑  দাপ্তরিক ওয়েবসাইট, প্রেস ইনস্টিটিউ বাংলাদেশের (৯ জুলাই ২০২৩)। "প্রেস ইনস্টিটিউট বাংলাদেশ (পিআইবি) এর সাবেক মহাপরিচালকবৃন্দ"। *প্রেস ইনস্টিটিউট বাংলাদেশ*। ১৭ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২৪।
3. 1 2  "দিনকালের সম্পাদক ড. রেজওয়ান সিদ্দিকী আর নেই"। *দৈনিক নয়া দিগন্ত*। ১৬ জানুয়ারি ২০২৪। ১৭ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২৪।
**আ. ফ. ম. বাহাউদ্দিন নাছিম** (জন্ম: ১১ নভেম্বর ১৯৬১) হলেন বাংলাদেশের একজন রাজনীতিবিদ। ঢাকা - ৮ আসনের বর্তমান সংসদ সদস্য। ইতিপূর্বে তিনি মাদারীপুর-৩ আসনের সংসদ সদস্য ছিলেন।

প্রাথমিক জীবন
-------------

আ. ফ. ম. বাহাউদ্দিন নাছিম ১৯৬১ সালের ১১ নভেম্বর তৎকালীন পূর্ব পাকিস্তানের ফরিদপুর জেলার মাদারীপুরে জন্মগ্রহণ করেন। তার পিতার নাম এ. এন. মহিউদ্দিন আহমেদ ও মাতা নূরজাহান বেগম।

শিক্ষাজীবন
----------

আ. ফ. ম. বাহাউদ্দিন নাছিম শেরেবাংলা কৃষি বিশ্ববিদ্যালয় (তৎকালীন বাংলাদেশ কৃষি ইনস্টিটিউট) থেকে কৃষিতে স্নাতক ডিগ্রি অর্জন করেন।

রাজনৈতিক জীবন
-------------

আ. ফ. ম. বাহাউদ্দিন নাছিম বাংলাদেশ কৃষি ইনস্টিটিউট (বর্তমানে শেরেবাংলা কৃষি বিশ্ববিদ্যালয়) ছাত্রলীগের সভাপতি ছিলেন। ১৯৮১ সালে মাদারীপুর জেলা ছাত্রলীগের সভাপতি হন।

দীর্ঘদিন প্রধানমন্ত্রী শেখ হাসিনার বিশেষ সহকারীও ছিলেন তিনি।

২০১৪ সালের দশম জাতীয় সংসদ নির্বাচনে আওয়ামী লীগের প্রার্থী হিসেবে মাদারীপুর-৩ আসন থেকে সংসদ সদস্য নির্বাচিত হন।

২০১৯ সালের ২১ ডিসেম্বর বাংলাদেশ আওয়ামী লীগের ত্রি-বার্ষিক সম্মেলনে তিনি দলের যুগ্ম-সাধারণ সম্পাদক পদে আসীন হন। এছাড়াও তিনি বাংলাদেশ আওয়ামী স্বেচ্ছাসেবক লীগের প্রতিষ্ঠাকালীন সভাপতি।

তিনি ২০২৪ সালে অনুষ্ঠিত দ্বাদশ জাতীয় সংসদে ঢাকা-৮ আসন থেকে সংসদ সদস্য নির্বাচিত হন।

তথ্যসূত্র
---------

1. ↑  "১০ম জাতীয় সংসদ সদস্য তালিকা (বাংলা)"। *www.parliament.gov.bd*। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৮।
2. 1 2  *বাংলাদেশ গেজেট : অতিরিক্ত সংখ্যা* (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২১৫। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ মার্চ ২০১৮।
3. ↑  "Constituency 220\_10th\_Bn"। *www.parliament.gov.bd*। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৮।
***জেম*** ছিল একটি ম্যাগাজিন যা ১৯৫০ এর দশকে জো ওয়েডার দ্বারা বিষমকামী পুরুষদের বিনোদন হিসাবে প্রতিষ্ঠিত হয়েছিল। প্রথম সংখ্যা নভেম্বর ১৯৫৬ -এর প্রচ্ছদে ক্যান্ডি বারকে দেখা যায়। মাসিক সাময়িকীটি মার্কিন সংবাদ পরিবেশকদের দ্বারা উত্সাহিত হয়েছিল যা ওয়েডারকে *প্লেবয় ম্যাগাজিনের* সাথে হিউ হেফনার যে সাফল্য অর্জন করেছিল তার প্রতিদ্বন্দ্বিতা করার জন্য একটি প্রতিযোগী প্রকাশনা শুরু করতে বলেছিল। *জেম* টপলেস মডেলদের ফটো এবং ডাইনিং, নাইট লাইফ এবং ওয়াইন সম্পর্কে বৈশিষ্ট্যযুক্ত নিবন্ধ প্রকাশ করতো। এর সঙ্গী পত্রিকা ছিল *মহাশয়*। *জেম* দ্রুত সফল হয়েছিল যদিও ওয়েডার বলেছিলেন যে তিনি এর কার্যকারিতা সম্পর্কে খুব বেশি আগ্রহী ছিলেন না।

তথ্যসূত্র
---------

1. ↑  "1956 gentlemens entertainment magazine. Vol 1 No 1. First Issue"। *Ebay*। ২৪ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৫।
2. ↑  *Brothers of Iron: How The Weider Brothers Created the Fitness Movement and Built a Business Empire*, Joe Weider & Ben Weider with Mike Steere, Weider Health & Fitness, 2006, pg. 115.
এই নিবন্ধটি ফিলিস্তিনের গভর্নরেট সম্পর্কে। মোজাম্বিকের প্রদেশের জন্য গাজা প্রদেশ দেখুন।

| গাজা ভূখণ্ড গাজা ভূখণ্ড   |
| --- |
| হামাসের পতাকা হামাস সরকার   |
| 
**উত্তর গাজা**
**গাজা**
গাজা শহর
**দাইর আল-বালাহ**
**খান ইউনিস**
**রাফাহ**
 |
| * দে
* স
 |

**গাজা গভর্নরেট** ফিলিস্তিনের ১৬টি গভর্নরেটের একটি গভর্নরেট। এটি উত্তর মধ্য গাজা উপত্যকায় অবস্থিত যা ইসরায়েলের সীমানা, আকাশসীমা এবং সমুদ্র অঞ্চল বাদে ফিলিস্তিন দ্বারা পরিচালিত। ফিলিস্তিনের কেন্দ্রীয় পরিসংখ্যান ব্যুরো অনুসারে, ২০০০ সালে এই জেলার জনসংখ্যা ৫০৫,৭০০ জন ছিল। ২০০০ সালের সংসদ নির্বাচনে এর সমস্ত নির্বাচনী আসন হামাস সদস্যরা জয়লাভ করেছিল। এটি পরিচালনা করেছেন মোহাম্মদ কাদৌরা।

গভর্নরেটে একটি বড় শহর, তিনটি ছোট শহর এবং বেশ কয়েকটি শরণার্থী শিবির রয়েছে।

লোকালয়
-------

### শহর

* গাজা

### পৌর শহর

* আল-জাহরা

### গ্রাম পরিষদ

* যুহর আদ-দিক
* মদিনাত আল-আওদা
* আল-মুগরাকা (আবু মিদদেইন)

### শরণার্থী শিবির

* আল-শাতি (ক্যাম্প)

তথ্যসূত্র
---------

1. ↑  "Main Indicators by Type of Locality - Population, Housing and Establishments Census 2017" (পিডিএফ)। Palestinian Central Bureau of Statistics (PCBS)। সংগ্রহের তারিখ ২০২১-০১-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Gaza Governorate Localities


উইকিমিডিয়া কমন্সে **গাজা গভর্নরেট** সংক্রান্ত মিডিয়া রয়েছে।
টেমপ্লেট:Governorates of Palestine

টেমপ্লেট:Gaza Governorate
ব্র্যান্ডেনবার্গ গেট ( জার্মান: Brandenburger Tor [ˈbʁandn̩ˌbʊʁɡɐ ˈtoːɐ̯] (শুনুনⓘ)) বার্লিন, জার্মানির একটি ঐতিহাসিক স্থান।  গেটটির নির্মাণ কাজ ১৭৮৮ সাল থেকে শুরু হয় এবং ১৭৯১ সালে শেষ হয়। ব্র্যান্ডেনবার্গ গেটটি প্রুশিয়ান রাজা ফ্রেডরিক উইলিয়াম দ্বিতীয়ের আদেশে কার্ল গথার্ড ল্যাংহান্স দ্বারা নির্মিত হয়েছিল।

সাধারণ স্থাপত্য শৈলী নিও-ক্লাসিক্যাল।

জার্মানির সবচেয়ে সুপরিচিত ল্যান্ডমার্কগুলির মধ্যে একটি, এটি একটি প্রাক্তন শহরের গেটের জায়গায় তৈরি করা হয়েছিল যা বার্লিন থেকে ব্র্যান্ডেনবার্গ অ্যান ডার হ্যাভেল শহরের রাস্তার সূচনাকে চিহ্নিত করেছিল, যা ব্র্যান্ডেনবার্গের মার্গ্রাভিয়েটের রাজধানী ছিল।

ব্র্যান্ডেনবার্গ গেটটি "মিটে" জেলায় (বার্লিন এ) অবস্থিত এবং এটি "উন্টার ডেন লিন্ডেন" এর খুব কাছে। এটি সাবওয়ে লাইন U5 ব্যবহার করে পৌঁছানো যেতে পারে। ব্র্যান্ডেনবার্গ গেট "রেইচস্টাগ" (জার্মান: Reichstag) এর খুব কাছে অবস্থিত - যা জার্মানির পার্লামেন্টের আসন।

বর্ণনা
------

ব্র্যান্ডেনবার্গ গেটের সাথে রোমান খিলান টাইপের স্থাপত্যের অনেক মিল রয়েছে, যদিও এটি "গ্রীক পুনরুজ্জীবন" স্থাপত্যের প্রথম উদাহরণগুলির মধ্যে একটি। 

গেটটি বারোটি ডোরিক-শৈলীর কলাম দ্বারা সমর্থিত, পাঁচটি প্যাসেজওয়ে তৈরি করে। কলামগুলির পাশের অংশগুলি গ্রীক পুরাণে "হারকিউলিসের শ্রম" চিত্রিত ত্রাণ শিল্প দ্বারা সজ্জিত। কেন্দ্রীয় অংশটি দুপাশে এল-আকৃতির ডানা দ্বারা সংলগ্ন, কম উচ্চতায়, কিন্তু একই ডরিক ক্রম ব্যবহার করে।

ছাদের উপরে একটি কোয়াড্রিগার জোহান গটফ্রিড স্ক্যাডোর একটি "ব্রোঞ্জ" ভাস্কর্য রয়েছে - একটি রথ যা চারটি ঘোড়া দ্বারা টানা হয়েছে - একটি দেবী মূর্তি দ্বারা চালিত৷ নেপোলিয়নিক যুদ্ধের পর, ভাস্কর্যের মহিলার নামকরণ করা হয়েছিল "ভিক্টোরিয়া"।


1. ↑  Das Brandenburger Tor und sein Geheimnis,
*Der Tagesspiegel*
2. ↑  Watkin, 356-357
**দুর্যোগ ব্যবস্থাপনা ও ত্রাণ মন্ত্রী** গণপ্রজাতন্ত্রী বাংলাদেশ সরকারের দুর্যোগ ব্যবস্থাপনা ও ত্রাণ মন্ত্রণালয়ের দায়িত্বপ্রাপ্ত মন্ত্রী। তিনি দুর্যোগ ব্যবস্থাপনা ও ত্রাণ মন্ত্রণালয়ের অধীনস্থ সকল দপ্তর ও সংস্থার নির্বাহী প্রধান। ১৯৭২ সালে ত্রাণ ও পুনর্বাসন মন্ত্রণালয় নামে একটি আলাদা মন্ত্রণালয় গঠিত হয়। এরপর ১৯৮২ সালে খাদ্য মন্ত্রণালয়ের সাথে একীভূত করে ত্রাণ ও পুনর্বাসন বিভাগ গঠিত হয়েছিল। ১৯৮৮ সালে ত্রাণ ও পুনর্বাসন বিভাগকে ত্রাণ মন্ত্রণালয় নামে পুনঃপ্রতিষ্ঠা করা হয়। ১৯৯৪ সালে নাম পরিবর্তন করে দুর্যোগ ব্যবস্থাপনা ও ত্রাণ মন্ত্রণালয় করা হয়। ২০০৪ সালে আবারও খাদ্য মন্ত্রণালয়ের সাথে একীভূত করা হয়। ২০০৯ সালে খাদ্য ওদুর্যোগ ব্যবস্থাপনা মন্ত্রণালয়ের অধীনে দুর্যোগ ব্যবস্থাপনা ও ত্রাণ বিভাগ গঠিত হয়। ২০১২ সালের ১৩ সেপ্টেম্বর খাদ্য মন্ত্রণালয় এবং দুর্যোগ ব্যবস্থাপনা ও ত্রাণ মন্ত্রণালয় নামে দুটি সতন্ত্র মন্ত্রণালয় গঠিত হয়।

মন্ত্রীর তালিকা
---------------

| ক্রমিক | আলোকচিত্র | নাম | পদবী | যোগদান | অব্যাহতি |
| --- | --- | --- | --- | --- | --- |
|  |  | কাজী ফিরোজ রশীদ | প্রতিমন্ত্রী | ২৭ মার্চ ১৯৮৮ | ১০ ডিসেম্বর ১৯৮৮ |
|  |  | চৌধুরী কামাল ইবনে ইউসুফ | মন্ত্রী | ১০ অক্টোবর ২০০১ | ২৯ অক্টোবর ২০০৬ |
|  |  | হাসান মশহুদ চৌধুরী | উপদেষ্টা |  |  |
|  |  | তপন চৌধুরী | উপদেষ্টা | ১১ জানুয়ারি ২০০৭ | ২০০৮ |
|  |  | শওকত আলী | উপদেষ্টা | ২০০৮ | ৫ জানুয়ারি ২০০৯ |
|  |  | আব্দুর রাজ্জাক | মন্ত্রী | ৬ জানুয়ারি ২০০৯ | ২১ নভেম্বর ২০১৩ |
|  |  | মোফাজ্জল হোসেন চৌধুরী মায়া | মন্ত্রী | ১৪ জানুয়ারি ২০১৪ | ৭ জানুয়ারি ২০১৯ |
|  |  | এনামুর রহমান | প্রতিমন্ত্রী | ৭ জানুয়ারি ২০১৯ | ১০ জানুয়ারি ২০২৪ |
|  |  | মুহিব্বুর রহমান মুহিব | প্রতিমন্ত্রী | ১১ জানুয়ারি ২০২৪ | অদ্যাবধি |
|

তথ্যসূত্র
---------

বহিঃসংযোগ
---------
**উৎপলা সেন** (ঢাকা, ১২ মার্চ, ১৯২৪ - কলকাতা ১৩ মে, ২০০৫) বিংশ শতাব্দী বাংলা গানের একজন প্রধান গায়িকা। বাঙলা গানের সোনালী যুগে প্রেম এবং বিরহের গানে একটি বিশিষ্ট বিষাদের সুর তিনি ধরেছেন তার গানে। স্বামী সতীনাথ মুখোপাধ্যায়, হেমন্ত মুখোপাধ্যায় এবং অন্য গায়কদের সাথে অনেক জনপ্রিয় ডুয়েটও গেয়েছেন।

জীবন
----

প্রথম তালিম পান মা হিরণবালা দেবীর কাছে, তারপর উস্তাদ গুল মোহম্মদ খানের কাছে। প্রথম জনসমক্ষে আসেন তেরো বছর বয়সে ঢাকা রেডিও তে (১৯৩৫)। প্রথম রেকর্ড ১৯৩৯। সঙ্গীতকার সুধীরলাল চক্রবর্তীর সুরে ১৯৪১ সালে প্রবল জনপ্রিয়তা পেল *এক হাতে মোর পূজার থালি* গানটি। আরও জনপ্রিয়তা পেলেন মহিষাসুর মর্দিনীর *শান্তি দিলে ভরি* গানে, যা আজও শোনা যায়।

চল্লিশ দশকের গোড়ায় কলকাতা চলে আসেন, এবং তার পর থেকে আকাশবাণী (All India Radio)র সঙ্গে যুক্ত ছিলেন বহুদিন। বাংলা সিনেমায়ও গান করেছেন আনেক।

প্রথম বিবাহ বেণু সেনের সাথে, তিনি মারা গেলে ১৯৬৮তে বিয়ে করেন সঙ্গীত সতীর্থ সতীনাথ মুখোপাধ্যায়কে। জন্মাল এক পুত্রসন্তান।

মৃত্যু এবং প্রাসঙ্গিকতা
-----------------------

১৩ মে, ২০০৫এ, পাঁচ বছরের ক্যান্সারাক্রান্ত উৎপলা সেন মারা যান কলকাতার এসএসকেএম হাসপাতালে। রেখে গেলেন
বেশ কিছু ক্লাসিক পর্যায়ের গান যা আজও প্রায়ই শোনা যায়, যেমন, *এত মেঘ এত যে আলো*, *ময়ুরপঙ্ক্ষী ভেসে যায়*, *পাখি আজ কোন সুরে গায়* বা *ঝিকমিক জোনাকির দ্বীপ জ্বলে শিয়রে*। তবে তাঁর ৬০০০ এর বেশি সিনেমা এবং রেকর্ডের গানের অধিকাংশই আজ বিস্মৃতপ্রায়। ইদানীং কালে দুই বাঙলাতেই পুরানো দিনের গানের চর্চা বাড়ছে - কিছু গান 'পুনঃনির্মাণ' মাধ্যমে আবার শোনা যাচ্ছে - এবং উৎপলা সেনের নাম আবার জনসমক্ষে শোনা যাচ্ছে।

তথ্যসূত্র
---------

1. ↑  
"Tribute: Utpala Sen: The golden voice of yesteryears"। The Daily Star। মে ১৫, ২০০৫। সংগ্রহের তারিখ ২০০৭-১০-২৪।
2. ↑  Paramisish Ghosh Roy, Kolkata (13-May-2005)। "Utpala Sen Passes Away"। Voice of America। সংগ্রহের তারিখ 2007-10-24।  এখানে তারিখের মান পরীক্ষা করুন: `|তারিখ=` (সাহায্য)[*স্থায়ীভাবে অকার্যকর সংযোগ*]
3. ↑  
"Bengali singer Utpala Sen dead"। May 13, 2005 18:14 IST। সংগ্রহের তারিখ 2007-10-24।  এখানে তারিখের মান পরীক্ষা করুন: `|তারিখ=` (সাহায্য)
সেগুন গাছের সাদা ফুল।
**সেগুন** (ইংরেজি: Teak) হল নিরক্ষীয় ও ক্রান্তিয় অঞ্চলের এক প্রজাতির গাছ এবং এ গাছের কাঠ । এর বৈজ্ঞানিক নাম ***Tectona grandis*** । এ গাছের কাঠ বেশ শক্ত হয় এবং আসবাবপত্র বানাতে সেগুন কাঠের ব্যবহার সমাদৃত । সেগুন গাছ একটি বৃহৎ পর্ণমোচী বা পাতাঝরা উদ্ভিদ যা শক্তকাঠের মিশ্রবনভূমিতে বেশি দেখা যায় । সেগুন গাছের ফুল আকারে ছোট, রং সাদা এবং সুগন্ধ যুক্ত আর এর পাতা আকারে বড় এবং পেছন দিকে ছোট আঁশ থাকে।

বর্ণনা
------

সেগুন একটি বৃহদাকার পর্ণমোচী বা পাতাঝরা উদ্ভিদ যা উচ্চতায় ৪০ মিটার পর্যন্ত হয়ে থাকে। এর কান্ডগুলো ধূসর বা ধূসর–বাদামি রংয়ের। পাতাগুলো অনেকটা ডিম্বাকার এবং মাঝে বেশ চওড়া, দৈর্ঘ্যে ১৫–৪৫ সে.মি. (৫.৯–১৭.৭ ইঞ্চি) এবং প্রস্থে ৮–২৩ সে.মি. (৩.১–৯.১ ইঞ্চি)। পাতাগুলো শক্ত বোটার দ্বারা কান্ডের সাথে যুক্ত থাকে এবং বোটা গুলো দৈর্ঘ্যে ২–৪ সে.মি. (০.৮–১.৬ ইঞ্চি) হয়ে থাকে। পাতার প্রান্তগুলো সমান ।

সুগন্ধি সাদা ফুল গুলো ২৫–৪০ সে.মি. লম্বা আর ৩০ সে.মি. ছড়ানো গুচ্ছের মধ্যে জুন থেকে আগস্ট মাসে ফুটে থাকে । ফল গুলো পরিপক্ব হয়ে অক্টোবর - নভেম্বর মাসে গাছ থেকে ঝরে পড়ে । একটি ফলে মাত্র একটি বীজ থাকে । বীজ থেকে চারা গজানোর জন্য বীজকে বারবার পানিতে ভেজান ও রোদে শুকানোর দরকার হয় ।

বিস্তৃতি
--------

সেগুন গাছের আদি নিবাস দক্ষিণ ও দক্ষিণপূর্ব এশিয়া, বিশেষত: ভারত, বাংলাদেশ, মায়ানমার, ইন্দোনেশিয়া ও মালয়েশিয়া । তবে পৃথিবীর বিভিন্ন দেশে বর্তমানে এ গাছ পাওয়া যায় ও বাণিজ্যিক ভিত্তিতে চাষ করা হয় যার মধ্যে উল্ল্যেখযোগ্য হল আফ্রিকা ও ক্যারিবিয়ান দেশকসমূহ । পৃথিবীর মোট সেগুন কাঠের যোগানের একতৃতীয়াংশই আসে মায়ানমার থেকে।

চিত্রশালা
---------

* 
* ভারতের পশ্চিমবঙ্গ রাজ্যের গ্রামীণ হাওড়ায় নবীন সেগুন গাছ।ভারতের পশ্চিমবঙ্গ রাজ্যের গ্রামীণ হাওড়ায় নবীন সেগুন গাছ।

তথ্যসূত্র
---------

1. ↑  "GRIN Taxonomy for Plants - *Tectona*"। United States Department of Agriculture।
2. ↑  *Tectona grandis*. *Flora of China* 17: 16. Accessed online: 17 December 2010.
3. ↑  দ্বিজেন শর্মা লেখক; *বাংলা একাডেমী ; ফুলগুলি যেন কথা*; মে, ১৯৮৮; পৃষ্ঠা-৪০, আইএসবিএন ৯৮৪-০৭-৪৪১২-৭
**নারীর বিরুদ্ধে অপরাধ সংক্রান্ত আন্তর্জাতিক ট্রাইব্যুনাল** ছিল একটি জনগণের ট্রাইব্যুনাল যা ৪-৮ মার্চ, ১৯৭৬ সালে ব্রাসেলসে অনুষ্ঠিত হয়েছিল। ইভেন্টটি "সকল সংস্কৃতির মহিলাদের বিরুদ্ধে সংঘটিত সহিংসভাবে নৃশংস এবং সূক্ষ্মভাবে বৈষম্যমূলক উভয় অপরাধের সম্পূর্ণ পরিসর জনসাধারণের কাছে প্রকাশ করার" অভিপ্রায়ে তৈরি করা হয়েছিল৷

ইতিহাস
------

ডায়ানা ইএইচ রাসেল এবং নিকোল ভ্যান ডেন ভেন, ট্রাইব্যুনালের প্রধান সংগঠক, বার্ট্রান্ড রাসেলের আন্তর্জাতিক যুদ্ধাপরাধ ট্রাইব্যুনাল, ভিয়েতনাম যুদ্ধে সংঘটিত অপরাধ সংক্রান্ত একটি গণ ট্রাইব্যুনাল দ্বারা অনুপ্রাণিত।

বিষয়বস্তু
----------

আইটিসিডব্লিউতে ৪০টি দেশের ২০০০ টিরও বেশি মহিলা অংশগ্রহণ করেছিলেন এবং নির্দিষ্ট বিষয়গুলির মধ্যে রয়েছে চিকিৎসা ও অর্থনৈতিক অপরাধ, ধর্ষণ, রাজনৈতিক বন্দী, লেসবিয়ানদের বিরুদ্ধে অপরাধ, স্বামী-স্ত্রী নির্যাতন, পতিতাবৃত্তি, পর্নোগ্রাফি এবং নারীহত্যা। 

ট্রাইব্যুনালে উপস্থিত হতে অক্ষম মহিলাদের দ্বারা লিখিতভাবে অসংখ্য সাক্ষ্য প্রদান করা হয়েছিল।

অংশগ্রহণকারী ফ্রান্সেস ডাউটি উল্লেখ করেছেন যে ট্রাইব্যুনাল তার পক্ষে নিশ্চিত করেছে যে "সাধারণভাবে মহিলাদের এবং বিশেষ করে লেসবিয়ানদের নিপীড়ন সত্যিই বিশ্বব্যাপী"

লেসবিয়ান কবি প্যাট পার্কার সাক্ষ্যদানকারীদের মধ্যে ছিলেন, তার বড় বোনের কথা বলছেন, যে তার স্বামীর হাতে খুন হয়েছিল।

ট্রাইব্যুনালের সহযোগিতায় একটি মোমবাতি মিছিল হিসেবে টেক ব্যাক দ্য নাইট মার্চ অনুষ্ঠিত হয়।

প্রভাব
------

সংগঠক রাসেল এবং ভ্যান ডেন ভেন ট্রাইব্যুনাল অবলম্বনে একটি বই প্রকাশ করেন, মহিলাদের বিরুদ্ধে অপরাধঃ আন্তর্জাতিক ট্রাইব্যুনালের কার্যধারা।

আরও দেখুন
---------

* নারীদের বিশ্ব আদালত

তথ্যসূত্র
---------

1. 1 2 3 4  Doughty, Frances. *lesbians and International Women's Year: A Report on Three Conferences*, in *Our Right to Love: A Lesbian Resource Book*, Ginny Vida, Prentice Hall, 1978, আইএসবিএন ০-১৩-৬৪৪৪০১-৬, p148
2. 1 2  Chesler, Phyllis. *Rape as a War Crime: Reaching Moral Clarity*, *On the Issues*, May 1996, p14
3. ↑  Doughty, Frances. *lesbians and International Women's Year: A Report on Three Conferences*, in *Our Right to Love: A Lesbian Resource Book*, Ginny Vida, Prentice Hall, 1978, আইএসবিএন ০-১৩-৬৪৪৪০১-৬, p149
4. ↑  Alexander, Ilene 1998
5. ↑  "Take Back the Night History"। ২০১১-০১-১২ তারিখে মূল থেকে আর্কাইভ করা। সংগ্রহের তারিখ ২০০৮-০৫-১১।
6. ↑  "dianarussell.com"। ২০১০-০৯-২৫ তারিখে মূল থেকে আর্কাইভ করা। সংগ্রহের তারিখ ২০০৮-০৫-১১।
**যোগাযোগ ও তথ্য প্রযুক্তি কমিশন** ( **CITC** ) ( আরবি: هيئة الاتصالات وتقنية المعلومات , হাইআত আল-ইত্তিসালাত ওয়া তিকনিয়াত আল-মা`লুমাত) হলো সৌদি যোগাযোগ কর্তৃপক্ষ। মন্ত্রী পরিষদের সিদ্ধান্ত অনুযায়ী **এটি প্রথম সৌদি কমিউনিকেশন কমিশন** নামে প্রতিষ্ঠিত হয়। কমিশনকে তথ্যপ্রযুক্তি সংক্রান্ত নতুন দায়িত্ব দেওয়ার পর নাম পরিবর্তন করা হয়। অক্টোবর ২০০৬ থেকে, CITC সৌদি আরবে KACST (বিজ্ঞান ও প্রযুক্তির জন্য রাজা আবদুল আজিজ সিটি) এর জায়গায় DNS কাঠামো এবং ফিল্টারিং পরিচালনা করে।

সেন্সরশিপ
---------

কমিউনিকেশনস অ্যান্ড ইনফরমেশন টেকনোলজি কমিশন ইন্টারনেট নিয়ন্ত্রণ করার জন্য এবং ফায়ারওয়াল হোস্ট করার জন্য দায়ী। এটি প্রধানত যৌন ও রাজনৈতিক বিষয়বস্তুর কারণে হাজার হাজার ওয়েবসাইটের অ্যাক্সেস ব্লক করে। সৌদি আরবের ইন্টারনেট কর্তৃপক্ষের দ্বারা মেগাআপলোডের অ্যাক্সেস মাঝে মাঝে অবরুদ্ধ করা হয়।

আইসিটি সেক্টর
-------------

CITC সৌদি আরবে আইসিটি খাত নিয়ন্ত্রণের জন্য দায়ী। ২০০১ সালে রাজকীয় ডিক্রি দ্বারা জারি করা টেলিযোগাযোগ আইন, এই সেক্টরকে সংগঠিত করার জন্য আইনি কাঠামো প্রদান করে। এই আইনের অনেকগুলি উদ্দেশ্য রয়েছে। যেমন ১) সাশ্রয়ী মূল্যের সাথে উন্নত ও পর্যাপ্ত টেলিযোগাযোগ পরিষেবা সরবরাহ করা, ২)ন্যায্য প্রতিযোগিতা উৎসাহিত করার জন্য উপযুক্ত পরিবেশ তৈরি করা, ৩) ফ্রিকোয়েন্সিগুলি কার্যকরভাবে ব্যবহার করা, ৪) টেলিযোগাযোগ প্রযুক্তির স্থানীয়করণ, ৫) সাম্প্রতিক অগ্রগতিগুলি পরিচালনা করা, ৬) পদ্ধতিতে স্বচ্ছতা, সমতা, নিরপেক্ষতা, জনস্বার্থের সুরক্ষার পাশাপাশি ব্যবহারকারী এবং বিনিয়োগকারীদের স্বার্থ রক্ষা করা।

ডাক সেবা
--------

২০১৯ সালের শেষ থেকে, CITC সৌদি আরবে ডাক খাত নিয়ন্ত্রণের জন্য দায়ী। এতে বর্তমান বাজার অধ্যয়ন, নিয়ন্ত্রক পরিবেশের উন্নতি এবং পরিষেবা প্রদানকারীদের তাদের পরিষেবার গুণমান উন্নত করতে সহায়তা করা সাথে জড়িত।

নতুন প্রযুক্তি
--------------

সৌদি ভিশন ২০৩০ এবং ন্যাশনাল ট্রান্সফরমেশন প্রোগ্রাম ২০২০ এর সাথে সারিবদ্ধভাবে, CITC কিংডমে আইটি ও টেক সেক্টরের বৃদ্ধি এবং স্থানীয়করণ সহজতর করতে আগ্রহী। ২০২৩ সাল নাগাদ CITC-এর লক্ষ্য এই প্রযুক্তিগুলিকে নিয়ন্ত্রণ ও লাইসেন্স প্রদানের মাধ্যমে আইটি এবং উদীয়মান প্রযুক্তির বাজারের আকার বৃদ্ধি করা এবং বিশ্বব্যাপী বিনিয়োগ চালনা করা।

সৌদি সেক্স মলম
--------------

* অভিযোগ
* রিপোর্ট
* আরগামি
* কভারেজ মানচিত্র
* বর্ণালী
* ডোমেইন নাম নিবন্ধন
* সরঞ্জাম লাইসেন্সিং
* মেকিয়াস
* বোনিয়াহ

তথ্যসূত্র
---------

1. ↑  "Communication and Information Technology Commission, Saudi Arabia, Annual Report 2005" (পিডিএফ) (সংবাদ বিজ্ঞপ্তি)। Communication and Information Technology Commission। ২০০৭-০৯-২৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৭-০১-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "CITC to lower cap on termination rates for local mobile and fixed calls"। ১১ জুন ২০২০।
3. ↑  "Postal Sector laws"।
4. ↑
**আনোয়ারুল আজিম আরিফ** হলো একজন বাংলাদেশী শিক্ষাবিদ ও অধ্যাপক। তিনি বর্তমানে আন্তর্জাতিক ইসলামী বিশ্ববিদ্যালয় চট্টগ্রাম এর উপাচার্যের দায়িত্ব পালন করছেন। তিনি সোশ্যাল ইসলামী ব্যাংক লিমিটেড এর চেয়ারম্যান হিসেবেও দায়িত্ব পালন করেছেন। এছাড়া, চট্টগ্রাম বিশ্ববিদ্যালয়ের ১৬ তম উপাচার্য এবং প্রিমিয়ার বিশ্ববিদ্যালয়ের উপাচার্য হিসেবেও দায়িত্ব পালন করেছেন।

প্রারম্ভিক জীবন
---------------

আনোয়ারুল আজিম আরিফ চট্টগ্রাম জেলার সাতকানিয়া উপজেলায় ১৯৫১ সালের ১ মে জন্মগ্রহণ করেন। তার পিতা সাইদুর রহমান।

শিক্ষাজীবন
----------

আনোয়ারুল আজিম আরিফ ১৯৬৭ সালে সাতকানিয়া আদর্শ উচ্চ বিদ্যালয় থেকে এসএসসি এবং ১৯৬৯ সালে সরকারি কমার্স কলেজ, চট্টগ্রাম থেকে এইচএসসি পাশ করেন। তিনি চট্টগ্রাম বিশ্ববিদ্যালয়ের ব্যবস্থাপনা বিভাগ থেকে বি.কম এবং এম.কম সম্পন্ন করেন। পরবর্তীতে ১৯৮২ সালে ফিলিপাইন্স ইউনিভার্সিটি থেকে এমবিএ সম্পন্ন করেন।

কর্মজীবন
--------

কর্মজীবনে তিনি বেশ কয়েকটি প্রতিষ্ঠানের গুরুত্বপূর্ণ পদে দায়িত্ব পালন করেছেন। তিনি ১৯৭৬ সালে চট্টগ্রাম বিশ্ববিদ্যালয়ে প্রভাষক পদে যোগ দেন। ২০০১ সালে একই বিশ্ববিদ্যালয়ে উপ-উপাচার্য এবং ২০১১-২০১৫ পর্যন্ত চট্টগ্রাম বিশ্ববিদ্যালয়ের উপাচার্যের দায়িত্ব পালন করেন। এছাড়াও, চট্টগ্রামের প্রিমিয়ার বিশ্ববিদ্যালয়ের উপাচার্য হিসেবেও দায়িত্ব পালন করেন। বর্তমানে তিনি আন্তর্জাতিক ইসলামী বিশ্ববিদ্যালয় চট্টগ্রাম-এর উপাচার্য হিসেবে দায়িত্ব পালন করছেন। তিনি সোশ্যাল ইসলামী ব্যাংক লিমিটেড-এর চেয়ারম্যান হিসেবেও দায়িত্ব পালন করেছেন।। এছাড়া, ২০২১ সালে ইসলামিক ব্যাংকস কনসালটেটিভ ফোরামের (আইবিসিএফ) নির্বাহী কমিটির চেয়ারম্যান নির্বাচিত হন।

ব্যক্তিগত জীবন
--------------

ব্যক্তিগত জীবনে তিনি ৩ পুত্র সন্তানের জনক। স্ত্রী জান্নাতুন্নেছা একজন গৃহিনী।

পুরস্কার ও সম্মাননা
-------------------

অধ্যাপক আজিম ‘দ্য ওয়ার্ল্ড এডুকেশন কংগ্রেস’ কর্তৃক এশিয়ার ‘বেস্ট বি স্কুল অ্যাওয়ার্ড ২০১২’র বেস্ট প্রফেসর ইন স্ট্র্যাটেজিক ম্যানেজমেন্ট পদকে ভূষিত হয়েছেন।

তথ্যসূত্র
---------

1. ↑  "Office of the Vice Chancellor" [উপাচার্যের দপ্তর]। *চট্টগ্রাম বিশ্ববিদ্যালয়* (ইংরেজি ভাষায়)। সংগ্রহের তারিখ ৭ ফেব্রুয়ারি ২০২২।
2. ↑  "আইআইইউসি উপাচার্য প্রফেসর আনোয়ারুল আজিম আরিফ"। banglanews24। সংগ্রহের তারিখ ১৭ আগস্ট ২০২১।
3. 1 2 3 4  "এসআইবিএলের চেয়ারম্যান প্রফেসর আনোয়ারুল আজিম"। একুশে টেলিভিশন। সংগ্রহের তারিখ ১৭ আগস্ট ২০২১।
4. 1 2 3  "আনোয়ারুল আজিম আরিফ আইআইইউসির নতুন উপাচার্য"। Bangladesh mail। সংগ্রহের তারিখ ১৭ আগস্ট ২০২১।
5. ↑  "=প্রখ্যাত ব্যক্তিত্ব"। *জাতীয় তথ্য বাতায়ন*। ৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২১।
6. ↑  "চবির নতুন উপাচার্য আনোয়ারুল আজিম আরিফ"। বাংলা নিউজ। সংগ্রহের তারিখ ১৭ আগস্ট ২০২১।
7. ↑  "আইবিসিএফের নতুন চেয়ারম্যান আনোয়ারুল আজিম"। ঢাকা পোস্ট। সংগ্রহের তারিখ ১৭ আগস্ট ২০২১।
**সৈয়দা আনোয়ারা তৈমূর** (অসমীয়া: *চৈয়দা আনোৱাৰা টাইমূৰ*; ২৪ নভেম্বর ১৯৩৬ – ২৮ সেপ্টেম্বর ২০২০) অসমের প্রাক্তন মুখ্যমন্ত্রী। ১৯৮০ সনের ৬ ডিসেম্বর থেকে ১৯৮১ সনের ৩০ জুন পর্যন্ত তিনি অসমের মুখ্যমন্ত্রী পদে ছিলেন। তিনিই অসমের প্রথম ও একমাত্র মহিলা মুখ্যমন্ত্রী। তিনি চারবার অসম বিধান সভায় সদস্যা রুপে নির্বাচিত হয়েছিলেন। ১৯৮৮ সনে তিনি রাজ্যসভায় আমন্ত্রণ পেয়েছিলেন।

জন্ম ও শিক্ষা
-------------

১৯৩০ সনে সৈয়দা আনোয়ারা তৈমূর জন্মগ্রহণ করেন। তিনি আলিগড় বিশ্ববিদ্যালয় থেকে স্নাতকোত্তর ডিগ্রী লাভ করেন। ১৯৫৬ সনে তিনি দেবীচরণ বরুয়া মহাবিদ্যালয়ের অর্থনীতি বিভাগের প্রবক্তা ছিলেন।

রাজনৈতিক জীবন
-------------

সৈয়দা আনোয়ারা তৈমূর অসম প্রদেশ কংগ্রেস কমিটির একজন সক্রিয় সদস্যা ছিলেন। এই সংগঠনে যোগদান করার পর তিনি নানান মহিলা সংগঠনে জড়িত হন। তিনি ১৯৭২ সনে অসম বিধান সভার সদস্যারুপে নির্বাচিত হয়েছিলেন। সেই সময়ে তিনি শরৎ চন্দ্র সিংহের মন্ত্রীসভায় রাজ্যিক শিক্ষামন্ত্রী রুপে কার্যনির্বাহ করেন। তারপর তিনি ১৯৭৮, ১৯৮৩ ও ১৯৯১ সনের বিধানসভায় সদস্যা হিসেবে নির্বাচিত হন।

মুখ্যমন্ত্রী হিসেবে
-------------------

যোগেন্দ্রনাথ হাজরিকার মন্ত্রীসভার পতনের পর ১৯৭৯ সনের ১২ ডিসেম্বর তারিখ থেকে অসমে রাষ্ট্রপতি শাসন চালু হয়। কয়েকমাস রাষ্ট্রপতি শাসনের পর প্রধানমন্ত্রীর আদেশক্রমে কংগ্রেস(ই) দলের নেত্রী সৈয়দা আনোয়ারা তৈমূরকে অসমের মুখ্যমন্ত্রীর দায়িত্বভার প্রদান করা হয়। ১৯৮০ সনের ৬ ডিসেম্বর তারিখে তিনি অসমের মুখ্যমন্ত্রীরূপে শপথ গ্রহণ করেন। তিনি মুখ্যমন্ত্রীর কার্যভার গ্রহণ করার পর অসমে রাষ্ট্রপতি শাসনের অন্ত পরে। তার দায়িত্ব নেওয়ার সময় অসমে বিদেশী বহিস্কার আন্দোলন চালু ছিল। অসমে অবৈধভাবে অনুপ্রবেশ করে অসমের জমিতে স্থায়ীভাবে বসবাসরত অসংখ্য বাংলাদেশী ব্যক্তিকে অসমের মাটি থেকে বহিষ্কার করার জন্য সদৌ অসম ছাত্র সন্থা ও গণ সংগ্রাম পরিষদের নেতৃত্বে এক তীব্র আন্দোলনের সৃষ্টি হয়েছিল। অসমে এই আন্দোলন জাতীয় আন্দোলন রুপে গঢ়ে উঠেছিল। তৈমূর সরকার এই সমস্যা আলোচনার মাধ্যমে সমাধান না করে কঠোর ব্যবস্থা গ্রহণ করেছিলেন। প্রায় সাত মাস শাসন চালানোর পর তৈমূর সরকারের পতন হয়। ১৯৮১ সনের ৩০ জুন তারিখে তিনি মুখ্যমন্ত্রী পদ থেকে পদত্যাগ করেন। তারপর অসমে পুনরায় রাষ্ট্রপতি শাসন চালু হয়।

মৃত্যু
------

আনোয়ারা তৈমুর ২০২০ সালের ২৮ আগস্ট হৃৎযন্ত্রের ক্রিয়া বন্ধ হয়ে অস্ট্রেলিয়ায় মৃত্যুবরণ করেন। জীবনের শেষ চার বছর তিনি তার ছেলের সাথে সে দেশেই কাটিয়েছেন।

তথ্যসূত্র
---------

1. ↑  বিকাশ, সিং (২৮ সেপ্টেম্বর ২০২০)। "Syeda Anwara Taimur, the only woman chief minister of Assam, breathed her last on Monday"। দ্য ইকোনমিক টাইমস। সংগ্রহের তারিখ ২১ ফেব্রুয়ারি ২০২১।
2. ↑  "Former Assam CM Anwara Taimur no more"। *নিউজ লাইভ* (ইংরেজি ভাষায়)। ২৮ সেপ্টেম্বর ২০২০। সংগ্রহের তারিখ ২৮ সেপ্টেম্বর ২০২০।

| রাজনৈতিক দপ্তর
 |
| --- |
| পূর্বসূরীযোগেন্দ্র নাথ হাজরিকা | **অসমের মুখ্যমন্ত্রী**৬ ডিসেম্বর ১৯৮০ – ৩০ জুন ১৯৮১ | উত্তরসূরীকেশব চন্দ্র গগৈ |
|

| * দে
* স
অসমের মুখ্যমন্ত্রীদের তালিকা |
| --- |
| 
* গোপীনাথ বরদলৈ
* বিষ্ণু রাম মেধি
* বিমলা প্রসাদ চলিহা
* মহেন্দ্র মোহন চৌধুরী
* শরৎ চন্দ্র সিংহ
* গোলাপ বরবরা
* যোগেন্দ্র নাথ হাজরিকা
* সৈয়দা আনোয়ারা তৈমূর
* কেশব চন্দ্র গগৈ
* হিতেশ্বর শইকীয়া
* প্রফুল্ল কুমার মহন্ত
* হিতেশ্বর শইকীয়া
* ভূমিধর বর্মন
* প্রফুল্ল কুমার মহন্ত
* তরুণ গগৈ
* সর্বানন্দ সোনোয়াল
* হিমন্ত বিশ্ব শর্মা

 |
**সাংগঠনিক জীববিদ্যা** কম্পিউটার পদ্ধতি এবং গাণিতিকভাবে জৈবিক ব্যবস্থার দৃশ্যমান মডেল প্রকাশ করে। ফলিত জীববিজ্ঞানের বৈজ্ঞানিক গবেষণার ক্ষেত্রে এটি খুবই নতুন প্রকৌশল বিদ্যা। সাংগঠনিক জীববিদ্যা হচ্ছে জীববিজ্ঞান ভিত্তিক একটি শাখা বিজ্ঞান যা মূলতঃ জৈবিক ব্যবস্থার জটিল মিথস্ক্রিয়া নিয়ে কাজ করে। সাংগঠনিক জীববিদ্যা কে জৈব তথ্যবিজ্ঞান এর একটি অংশ হিসেবে ধরা যেতে পারে। এই বিদ্যা বিভিন্ন গাণিতিক হিসাব নিকাশ, বিভিন্ন ধরনের কম্পিউটার পদ্ধতি, পরিসংখ্যান ব্যবহার করে। যেমনঃ হৃদপিন্ডের রক্ত সঞ্চালন মডেল, কিডনীর সাথে দেহের পানি এবং বিষাক্ত দ্রাবর গাণিতিক সম্পর্ক নির্ণয় ইত্যাদী সাংগঠনিক জীববিদ্যার উদাহরণ। মুলতঃ ২০০০ সালের পর থেকে জীববিদ্যার বিভিন্ন অনুষঙ্গ নিয়ে কাজ করতে গিয়ে সাংগঠনিক জীববিদ্যা শব্দটির ব্যবহার বৃদ্ধি পেয়েছে।

ইতিহাস
------

সাংগঠনিক জীববিদ্যা মূলতঃ এসেছে নিম্নে উল্লেখিত বিষয়বস্তু থেকেঃ

* এনজাইম গতিবিদ্যার মাত্রিক রূপ, যা ১৯০০ থেকে ১৯৭০ এর সময়ে বিকশিত হয়।
* জনসংখ্যা পরিবর্তনের গাণিতিক রূপ
* নিউরোফিজিওলজির উপর উন্নত অধ্যয়ন এবং,
* সাইবারনেটিক্‌স ও কন্ট্রোল থিওরি।

সংশ্লিষ্ট শাখা-প্রশাখা
----------------------

সাংগঠনিক জীববিদ্যার সংশ্লিষ্ট শাখা প্রশাখার মাঝে কিছু জটিল টেকনোলজিকাল প্লাটফরম রয়েছে।

* ফিনোমিকস : ফিনোটাইপের সাংগঠনিক ভিন্নতা এবং সমগ্র জীবন জুড়ে এর পরিবর্তন।
* জিনোমিক্‌স : জেনমের পুনঃসজ্জিত ডিএনএ, ডিএনএ-এর সজ্জার পদ্ধতি, গঠন, কার্যকারিতা প্রভৃতি নিয়ে আলোচনা ও বিশ্লেষণ।
* এপিজিনোমিকস / এপিজিনেটিক্স
* ট্রান্সক্রিপ্টোমিকস
* ইন্টারফেরোমিকস
* প্রটিওমিকস
* মেটাবলোওমিকস
* গ্লাইকোমিকস
* লিপিডোমিকস
* ইন্টারএক্টোমিকস
* নিউরোইলেক্ট্রোডাইনামিকস
* ফ্লুক্সোমিকস
* বায়োমিকস
* ক্যানসার সিস্টেম বায়োলজি

জৈব তথ্যবিজ্ঞান ও ডাটা এনালাইসিস
--------------------------------

কম্পিউটার বিজ্ঞানের শাখা ইনফরমিকস এবং পরিসংখ্যান সাংগঠনিক জীববিদ্যায় ব্যবহৃত হয়।এর মাঝে রয়েছে-

* নতুন ধরনের কম্পিউটিশনাল মডেল
* তথ্য সংগ্রহকরণের পদ্ধতি ব্যবহারের মাধ্যমে একত্রীকরণ
* অনলাইন ডাটাবেইজের উন্নতি সাধন
* সিনট্যাক্স ও শব্দার্থ অনুসারে জীববিদ্যার মডেলের উন্নয়ন
* নেটওয়ার্ক ভিত্তিক পদ্ধতিতে উচ্চ মাত্রার জিনোমিক তথ্য বিশ্লেষণ

তথ্যসূত্র
---------

1. ↑  Zewail, Ahmed (২০০৮)। *Physical Biology: From Atoms to Medicine*। Imperial College Press। পৃষ্ঠা 339।
**তালবিনা** হচ্ছে যব বা বার্লি, দুধ, মধু ইত্যাদির সহযোগে তৈরিকৃত এক প্রকার জাউ। যব পিষে, দুধে পাকিয়ে তাতে মধু মিশিয়ে এটা তৈরি করা হয়। *তালবিনা* আরবি ‘লাবান’ (টকদই) শব্দ থেকে এসেছে যেহেতু রান্নার পরে এটি -দইয়ের মতো ঘনত্বের হয়, এমনকি দেখতে দইয়ের মতো সাদা। সেজন্য সাদৃশ্য বোঝাতে তালবিনা নামটি এসেছে। যবকে ট্রিপটোফ্যান এবং এর পরিণামে শরীরে সেরোটোনিন বাড়াতে একটি সম্ভাব্য খাবার হিসেবে উল্লেখ করা হয়ে থাকে।

সাংস্কৃতিক তাৎপর্য
------------------

ইবনে সিনা, তার ১১ শতকের রচনা কানুন ফিততিব-এ জ্বরের নিরাময়ের জন্য যবের পানি, স্যুপ এবং ঝোলের প্রভাবের কথা উল্লেখ করেছেন।  তাছাড়া, যবকে ঝলসিয়ে ঝলসানো-যব চায়ে পরিণত করা যায়, যা একটি জনপ্রিয় এশিয়ান পানীয়।

তালবিনা খাওয়ার উপকারিতা
------------------------

তালবিনায় রয়েছে পটাশিয়াম ও ম্যাগনেসিয়ামের মতো খনিজ উপাদান যা আমাদের মস্তিষ্কের বার্তাবাহক নিউরোট্রান্সমিটার গুলোর উপর প্রভাব ফেলে, যা হতাশা বা ডিপ্রেশনের মতো মানসিক অবস্থা উন্নতি করতে সহায়তা করে।এটি বাড়ন্ত শিশুদের জন্য খুবই উপকারী। এতে উপস্থিত অ্যান্টি-এজিং উপাদান যা হরমোন তৈরিতে সহায়তা করে। এবং তালবিনায় বিদ্যমান ম্যাগনেসিয়াম যা রক্তের শর্করা এবং ইনসুলিনের মাত্রা কমাতে সহায়তা করে ফলে ডায়াবেটিসের ঝুঁকি কমে। এছাড়াও এতে বিদ্যমান বিটা-গ্লুকানের পরিমাণ বেশি থাকে, যা আমাদের রোগ প্রতিরোধ ক্ষমতা বাড়াতে সহায়তা করে।

তথ্যসূত্র
---------

1. ↑  "Serotonin: Function, uses, SSRIs, and sources"। ১১ নভেম্বর ২০২০।
2. ↑  Scully, Terence; Dumville, DN (১৯৯৭)। *The art of cookery in the Middle Ages*। Boydell Press। পৃষ্ঠা 187–88। আইএসবিএন 0-85115-430-1।

বহিঃসংযোগ
---------


উইকিমিডিয়া কমন্সে **তালবিনা** সংক্রান্ত মিডিয়া রয়েছে।

উইকিমিডিয়া কমন্সে **তালবিনা** সংক্রান্ত মিডিয়া রয়েছে।

* A Brief History of Barley Foods
* Barley from NutritionData
* Nutritive value of barley  ওয়েব্যাক মেশিনে আর্কাইভকৃত ১৩ জুলাই ২০১৪ তারিখে
* Medical Research on Barley Benefits  ওয়েব্যাক মেশিনে আর্কাইভকৃত ১৬ সেপ্টেম্বর ২০১৮ তারিখে
* The National Barley Foods Council (NBFC) home page.
**সরস্বতী রাজামণি** ( ১৯২৮ - ১৩ জানুয়ারি, ২০১৮) ছিলেন ভারতীয় জাতীয় সেনাবাহিনীর (আইএনএ) একজন সৈনিক। সেনাবাহিনীর সামরিক গোয়েন্দা শাখায় কাজ করার জন্য তিনি সুপরিচিত। তিনি রানি ঝাঁসি ব্রিগেডের লেফটেন্যান্ট হয়েছিলেন। নীরা আর্য তার সহকর্মী ছিল।

  

তিনি সম্প্রতি ইউটিউবে 'ভয়েস অফ এ ইন্ডিপেন্ডেন্ট ইন্ডিয়ান' শীর্ষক একটি স্বল্পদৈর্ঘ্য ছবিতে উপস্থিত হয়েছিলেন।

শৈশব
----

রাজামনির জন্ম বার্মার রেঙ্গুনে (বর্তমান মিয়ানমারে ইয়াঙূ)। তার বাবা সোনার খনির মালিক ছিলেন এবং রেঙ্গুনের অন্যতম ধনী ভারতীয় ছিলেন। তার পরিবার ভারতীয় স্বাধীনতা আন্দোলনের কট্টর সমর্থক এবং এই আন্দোলনে অর্থ দিয়ে সাহায্য করছিল।

রেঙ্গুনে নেতাজি সুভাষ চন্দ্র বসুর ভাষণ থেকে অনুপ্রাণিত হয়ে ১৬ বছর বয়সী সরস্বতী তার সমস্ত গহনা আইএনএতে দান করেছিলেন। অল্প বয়সী মেয়ে নির্বোধভাবে গহনা দান করেছে বুঝতে পেরে নেতাজি তা ফিরিয়ে দেওয়ার জন্য তার বাড়িতে গিয়েছিলেন। তবে রাজমণি অনড় ছিলেন যে তিনি এটি সেনাবাহিনীর জন্যই ব্যবহার করবেন। তার দৃঢ় প্রতিজ্ঞায় মুগ্ধ হয়ে তিনি তার সরস্বতীর নামকরণ করেছিলেন।

ইন্ডিয়ান ন্যাশনাল আর্মিতে কাজ
------------------------------

১৯৪২ সালে, রাজামণি আজাদ আজাদ হিন্দ ফৌজেররানি ঝাঁসি রেজিমেন্টে নিযুক্ত হন এবং সেনাবাহিনীর সামরিক গোয়েন্দা শাখার অন্তর্ভুক্ত হোন।

প্রায় দুই বছর ধরে, রাজামণি এবং তার কিছু মহিলা সহকর্মী ছেলে হিসাবে ছদ্মবেশে তথ্য সংগ্রহ করেছিলেন। ছেলে হিসাবে সেজে থাকার সময় তার নাম ছিল মণি। একবার, তার এক সহকর্মী ব্রিটিশ সেনার হাতে ধরা পড়ে। তাকে উদ্ধার করার জন্য, রাজমণি নর্তকীর পোশাক পরে ব্রিটিশ শিবিরে অনুপ্রবেশ করেছিলেন। তিনি দায়িত্বরত ব্রিটিশ অফিসারদের নেশাগ্রস্থ করেছিলেন এবং তার সহকর্মীকে মুক্ত করেছিলেন। তারা পালানোর সময় একজন ব্রিটিশ রক্ষী রাজামনিকে তার পায়ে গুলি করেছিল, কিন্তু তারপরও উনি পালিয়ে আসতে সক্ষম হোন।

পরের বছরগুলো
------------

দ্বিতীয় বিশ্বযুদ্ধের পরে, রাজামনির পরিবার সোনার খনি সহ তাদের সমস্ত সম্পত্তি দান করে দিয়ে ভারতে ফিরে এসেছিল। ২০০৫ সালে একটি পত্রিকা জানিয়েছিল যে তিনি চেন্নাইতে বাস করছিলেন এবং মুক্তিযোদ্ধাদের পেনশন পেলেও, তিনি অত্যন্ত কষ্টে জীবন যাপন করছিলেন। তিনি তামিলনাড়ু রাজ্য সরকারের কাছে সাহায্যের জন্য আবেদন করেছিলেন তামিলনাড়ুর তৎকালীন মুখ্যমন্ত্রী জয়ললিতা তাকে পাঁচ লাখ টাকার এককালীন অনুদান এবং বিনা ভাড়ায় একটি আবাসন ফ্ল্যাট দিয়ে সহায়তা করেছিলেন।

তিনি ওড়িশার  কটকের নেতাজি সুভাষ জন্মস্থান জাতীয় জাদুঘরের আইএনএ গ্যালারিতে স্বাক্ষর দান করেছেন।

২০১৬ সালে, ইপিক চ্যানেল তার গল্পটি টেলিভিশন সিরিজ আদ্রস্যায় দেখিয়েছিল।

মৃত্যু
------

মুক্তিযোদ্ধা শ্রী সরস্বতী রাজামণি ১৩ জানুয়ারী, ২০১৮ এ কার্ডিয়াক অ্যারেস্টে মারা গেলেন। তার শেষকৃত্য চেন্নাইয়ের রায়পেট্টাহের পিটার্স কলোনীতে অনুষ্ঠিত হয়েছিল।

তথ্যসূত্র
---------

1. 1 2 3  "An INA veteran lives in penury"। *The Hindu*। জুন ১৭, ২০০৫। সংগ্রহের তারিখ ৩০ নভেম্বর ২০১৬।
2. 1 2 3 4  "The forgotten spy"। *Reddif.com*। আগস্ট ২৬, ২০০৫। সংগ্রহের তারিখ ৩০ নভেম্বর ২০১৬।
3. 1 2  "Jaya dole for Netaji spy"। *The Telegraph*। জুন ২২, ২০০৫। সংগ্রহের তারিখ ৩০ নভেম্বর ২০১৬।
4. 1 2  "INA veteran has something to give too"। *The Hindu*। জুন ২১, ২০০৫। সংগ্রহের তারিখ ৩০ নভেম্বর ২০১৬।
5. ↑  "INA memorabilia to be displayed in Netaji museum"। *Hindustan Times*। অক্টো ১৭, ২০০৮। সংগ্রহের তারিখ ৩০ নভেম্বর ২০১৬।
6. ↑  "Watch Adrishya – Epic TV Series – India's Greatest Spies – epicchannel.com"। *Epic Channel*। ১০ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৬।
কতিপয় জৈবিক যন্ত্র
**জৈব প্রকৌশল**, **জীব-প্রকৌশল** বা **জীববৈজ্ঞানিক প্রকৌশল** বলতে জীববিজ্ঞান (ও অন্যান্য জৈবনিক বিজ্ঞান), প্রকৌশল ও প্রযুক্তিবিদ্যা এবং গণিত ও ভৌত বিজ্ঞানসমূহের সম্মিলনে সৃষ্ট জ্ঞানের একটি জটিল ও বৃহৎ পরিসরের আন্তঃক্ষেত্রীয় শাখাকে বোঝায়, যেখানে বিভিন্ন ধরনের জৈব প্রযুক্তি ও চিকিৎসা প্রযুক্তি যেমন যন্ত্র, প্রক্রিয়া, ব্যবস্থা, ইত্যাদি উদ্ভাবনের মাধ্যমে জীববিজ্ঞান, চিকিৎসাবিজ্ঞান, ঔষধবিজ্ঞান, স্বাস্থ্যসেবা ও অন্যান্য ক্ষেত্রের বিভিন্ন সমস্যা সমাধান করা হয়। 

একজন জৈব প্রকৌশলীর জীববিজ্ঞানের উপরে ভাল দখল থাকতে হয় এবং প্রকৌশল সম্পর্কে ব্যাপক জ্ঞান রাখতে হয়, যাতে তিনি প্রকৌশলের তড়িৎ, রাসায়নিক, যান্ত্রিক ও অন্যান্য উপশাখা থেকে আহৃত জ্ঞান কাজে লাগাতে পারেন। এছাড়া তিনি উপাদান বিজ্ঞান ও কম্পিউটার বিজ্ঞানের মতো ক্ষেত্রগুলিতেও জ্ঞান রাখে। জৈব প্রকৌশলীরা বহুবিধ ক্ষেত্রে অবদান রাখেন। যেমন তারা কোনও ব্যক্তির দেহের অঙ্গ সম্পূর্ণ বা আংশিক বিকল হয়ে গেলে সেগুলি কাজগুলি করার জন্য প্রতিস্থাপনমূলক বা সহায়তামূলক বিশেষ যন্ত্র উদ্ভাবন করতে পারেন, যেমন শ্রুতি সহায়ক যন্ত্র, কৃত্রিম হাত-পা, হাঁটু ও অন্যান্য অস্থিসন্ধি, ইত্যাদি। আবার অন্যদিকে একজন জৈব প্রকৌশলী প্রকৌশলের পদ্ধতিগুলি ব্যবহার করে প্রাণীজ বা উদ্ভিজ্জ পদার্থসমূহ কৃত্রিমভাবে সংশ্লেষণ করতে পারেন, যেগুলি শিল্পক্ষেত্রে কাজে আসতে পারে। কোনও রাসায়নিক পদার্থ উৎপাদন করার উদ্দেশ্যে প্রকৌশলের মাধ্যমে নতুন প্রজাতির ব্যাকটেরিয়া উদ্ভাবন করা, চিকিৎসা চিত্রণের নতুন প্রযুক্তি উদ্ভাবন (যেমন অতিশব্দ চিত্রণ, চৌম্বকীয় অনুনাদ চিত্রণ, ইত্যাদি), বহনযোগ্য রোগনির্ণয়কারী যন্ত্র উদ্ভাবন, দেহকলা প্রকৌশলজাত অঙ্গ উদ্ভাবন, ইত্যাদি জৈব প্রকৌশলীয় গবেষণার কিছু উদাহরণ। দেহের অংশবিশেষের (যেমন অগ্নিদগ্ধ ব্যক্তির জন্য চর্ম, হৃদরোগীর জন্য হৃদযন্ত্রের কপাটিকা) ত্রিমাত্রিক মুদ্রণ, ন্যানোপ্রযুক্তি (ঔষধ বা টিকা রক্তে পরিবহনের জন্য), ক্রিস্পার প্রযুক্তির মাধ্যমে বংশাণু সম্পাদনা (বংশগতীয় রোগের চিকিৎসার জন্য), পরিধানযোগ্য চিকিৎসা সংবেদক (রোগীর স্বাস্থ্যের অবস্থা পর্যবেক্ষণের জন্য), ইত্যাদি জৈব প্রকৌশলের কিছু আধুনিক উদাহরণ।

জৈব প্রকৌশলীরা সাধারণত চিকিৎসা যন্ত্র নির্মাতা প্রতিষ্ঠান, ঔষধ নির্মাতা প্রতিষ্ঠান, নিয়ন্ত্রক সংস্থা ও চিকিৎসা গবেষণা প্রতিষ্ঠানে চাকরি করে থাকেন। এছাড়া তারা চিকিৎসা, আইন, ব্যবসা ও অন্যান্য ক্ষেত্রেও কর্মজীবন প্রতিষ্ঠা করতে পারেন। 

চিকিৎসা প্রকৌশল, কৃষি প্রকৌশল, জীব-সদৃশ যন্ত্রকৌশল (bionics), জৈব-রাসায়নিক প্রকৌশল, দেহকলা প্রকৌশল, মানব নিয়ামক প্রকৌশল, বংশাণু প্রকৌশল, ইত্যাদি জৈব প্রকৌশলের শাখা হিসেবে পরিগণিত হয়।

তথ্যসূত্র
---------

1. ↑  "What is Bioengineering?"। *bioeng.berkeley.edu* (ইংরেজি ভাষায়)। সংগ্রহের তারিখ ২০১৮-০৭-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "MSB: About the Munich School of BioEngineering"। *www.bioengineering.tum.de*। ২০২০-০২-০৩ তারিখে মূল থেকে আর্কাইভ করা। সংগ্রহের তারিখ ২০২০-০২-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "What is Bioengineering?"। American Socienty of Mechanical Engineers। সংগ্রহের তারিখ ২০ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সুন্নাত নামায বলতে সাধারণত দৈনিক ১৭ রাকআত ফরয ব্যতীত অন্যান্য সকল নামাযকে বুঝানো হয়। তবে, এখন শুধুমাত্র পাঁচ ওয়াক্তের ফরয নামাযগুলোর আগে - পরের নামাযগুলোকে সুন্নাত নামায বলা হয়। যদিও, সুন্নাত নামাযের সংখ্যা এই দৈনিক সুন্নাত নামাযসমূহের মাঝে সীমাবদ্ধ নয়। এগুলোর বাইরেও অনেক সুন্নাত নামায রয়েছে। যেমন: তাহিয়াতুল ওযূ, তাহিয়াতুল মসজিদ, সূর্য ও চন্দ্রগ্রহণের নামায।
এখানে উল্লেখ্য যে, ফরয নামাযসমূহ ও বিতর নামায যেমন আল্লাহর হুকুমে নবী (সা:) পড়েছেন, ঠিক তেমনিই সুন্নাত নামাযগুলোও নবী (সা:) আল্লাহর হুকুমে পড়েছেন।

সুন্নত নামাজের প্রকারভেদ

সুন্নত কত প্রকার
সুন্নাত ঐসব কাজ যা নবী সমাহার এবং সাহাবায়ে কেরাম রাদিয়াল্লাহু করেছেন । তা দু’ প্রকার— (ক). সুন্নাতে মুয়াক্কাদাহ (খ). সুন্নাতে গায়ের মুয়াক্কাদাহ ।

(ক).সুন্নাতে মুয়াক্কাদাহ
সুন্নাতে মুয়াক্কাদাহ হলো- ঐসব কাজ যা নবী (সা:) এবং সাহাবায়ে কেরাম রাদিয়াল্লাহু হামেশা করেছেন এবং ওযর ব্যতীত কখনো ত্যাগ করেননি। অবশ্য যারা করেনি তাদেরকে সতর্ক করে দেননি। তবে যে ব্যক্তি বিনা ওযরে তা পরিত্যাগ করে এবং ছেড়ে দেয়ার অভ্যাস করে সে ফাসেক এবং গুনাহগার । নবী (সা:) সাপাহার -এর শাফায়াত থেকে সে বঞ্চিত হবে । অবশ্য ঘটনাক্রমে কোনোটা বাদ গেলে সে অন্য কথা ।

(খ).সুন্নাতে গায়ের মুয়াক্কাদাহ
সুন্নাতে গায়ের মুয়াক্কাদাহ হলো- যে কাজ নবী (সা:) অথবা সাহাবীগণ করেছেন এবং বিনা ওযরে কখনো আবার ছেড়েও দিয়েছেন। এ কাজ করলে খুব সওয়াব না করলে গুনাহ নেই ।

সুন্নাত নামাযসমূহ
-----------------

১। সুন্নাত নামাযসমূহের মাঝে সবচেয়ে পরিচিত সুন্নাত নামাযসমূহ হলো ঐসব নামায যেগুলো ফরয নামাযের আগে - পরে পড়া হয়। এগুলোকে সালাতে রাগেবাও বলা হয়।
ক. ফজরের ফরযের পূর্বের দুই রাকআত নামায।
খ. যোহরের ফরযের পূর্বের চার রাকআত নামায এবং ফরযের পরের দুই রাকআত।
গ. মাগরিবের ফরযের পরের দুই রাকআত।
ঘ. ইশার ফরযের পরের দুই রাকআত।

২। এগুলো ছাড়াও, ওযূ করার পরের দুই রাকআত নামায বা তাহিয়াতুল ওযূ।

৩। মসজিদে প্রবেশকালীন সময়ে দুই রাকআত নামায বা তাহিয়াতুল মসজিদ।

৪। সালাতুল কুসূফ ও খুসূফ বা চন্দ্র ও সূর্যগ্রহণের নামায।

৫। তাহাজ্জুদের নামায।

৬। ইশরাকের নামায প্রভৃতি।

এগুলো ছাড়াও আরও কিছু সুন্নাত নামায রয়েছে।

আরও দেখুন
---------

* নামাজ

| * দে
* স
নামাজ |
| --- |
| নামাজের প্রকারভেদ | 

|  |  |
| --- | --- |
| দৈনিক ফরজ নামাজ | 
* ফজর
* যোহর
* আসর
* মাগরিব
* ইশা
* বিতর
* জুমা

 |
| ফরজে কিফায়া | 
* জানাজার নামাজ
* গায়েবানা জানাজা

 |
| জামাতের নামাজ | 
* জুমার নামাজ
* তারাবীহ

 |
| অতিরিক্ত নামাজ | 
* সুন্নাত নামাজ
* নফল নামাজ
* বিতর
* ইশরাকের নামাজ
* তাহাজ্জুদ
* সালাতুত তাসবীহ
* চাশতের নামাজ

 |
| বিশেষ-কারণের নামাজ | 
* ইসতিখারার নামাজ
* ঈদের নামাজ

 |

 |  |
| নামাজের একক (*রাকাত*)এবং অন্যান্য অংশ | 
* তাকবির
* কিয়াম
* নামাজের বৈঠক
* কুরআন তিলাওয়াত (তাজবিদ)
* রুকু
* সিজদা
* তাশাহহুদ
* তাসলিম
* সিজদা সাহু

 |
| মসজিদ | 
* মিহরাব
* মিম্বার
* খুতবা
* মুসল্লা
* জায়নামাজ

 |
| শর্তসমূহ | 
* আযান
* ইক্বামাহ্‌
* নামাজের সময়
* ক্বিবলা
* অযু
* তায়াম্মুম
* গোসল
* সুতরা

 |
| বিষয়শ্রেণী |
**ওমর এস. ইশরাক** (জন্ম:১৯৫৫) একজন বাংলাদেশী-আমেরিকান ব্যবসায়িক নির্বাহী এবং জানুয়ারি ২০২০ অনুযায়ী ইন্টেলের বর্তমান চেয়ারম্যান। তিনি জুন ২০১১ থেকে মেডট্রনিকের চেয়ারম্যান এবং প্রধান নির্বাহী কর্মকর্তাও হিসেবেও দায়িত্ব পালন করেছেন।

জীবনী
-----

ইশরাকের জন্ম বাংলাদেশে, তিনি বড় ও হয়েছে এখানেই। তিনি ঢাকার সেন্ট জোসেফ উচ্চ মাধ্যমিক বিদ্যালয় থেকে মাধ্যমিক পড়াশোনা সম্পন্ন করেছেন। তিনি কিংস কলেজ লন্ডন থেকে স্নাতক ডিগ্রি এবং তড়িৎ প্রকৌশলে পিএইচডি অর্জন করেন।

মেডট্রোনিকে যোগদানের আগে তিনি জিই হেলথ কেয়ার সিস্টেমস-এর সভাপতি এবং সিইও হিসাবে দায়িত্ব পালন করেছিলেন।

ওমর ২০১৭ সালের মার্চ থেকে ইন্টেল পরিচালনা পর্ষদের সদস্য হিসাবে দায়িত্ব পালন করছেন। তাকে ২০২০ সালের জানুয়ারিতে বোর্ডের চেয়ারম্যান হিসাবে ঘোষণা করা হয়েছিল।

ব্যক্তিগত জীবন
--------------

ব্যক্তিগত জীবনে তিনি বিবাহিত। বর্তমানে তিনি মেনোপলিসে বসবাস করেন।

তথ্যসূত্র
---------

1. ↑  Alspach, Kyle (২১ জানুয়ারি ২০২০)। "Intel Names Omar Ishrak As Its New Board Chairman"। *CRN*। সংগ্রহের তারিখ ২৩ জানুয়ারি ২০২০।
2. ↑  "Intel appoints Bangladeshi-American Omar Ishrak as board chairman"। *The Daily Star* (ইংরেজি ভাষায়)। ২৩ জানুয়ারি ২০২০। সংগ্রহের তারিখ ২৩ জানুয়ারি ২০২০।
3. ↑  "medtronic inc (MDT:New York)"। *Bloomberg Businessweek*। সংগ্রহের তারিখ ২৭ অক্টোবর ২০১৪।
4. ↑  "Bangladeshi born Omar Ishrak named Intel chairman"। *Dhaka Tribune*। ২০২০-০১-২৩। সংগ্রহের তারিখ ২০২০-০৪-০১।
**হেনরি আর. মাইলস** (আনু. ১৮২৪ - ২৭ এপ্রিল, ১৮৬৩)  একজন মার্কিন চিকিৎসক ছিলেন। যিনি মেক্সিকান-মার্কিন যুদ্ধের পরে ক্যালিফোর্নিয়ার লস অ্যাঞ্জেলেসে চলে আসেন। তিনি লস এঞ্জেলেস শহরের গভর্নিং বডির বিশেষ নির্বাচনে কমন কাউন্সিলে নির্বাচিত হন এবং ৬ সেপ্টেম্বর ১৮৫৩ থেকে ৪ মে, ১৮৫৪ পর্যন্ত দায়িত্ব পালন করেন। 

এছাড়াও তিনি ডেভিড ডব্লিউ. আলেকজান্ডার এবং ফিনিয়াস ব্যানিং স্টেজকোচ কোম্পানির লস এঞ্জেলেস এজেন্ট ছিলেন।  ১৮৬০ সালে তিনি লস এঞ্জেলেসের চতুর্থ ওষুধের দোকান খোলেন।  তার দোকানটি "বেলা ইউনিয়নের বিপরীতে" মেইন স্ট্রিটের এন্টারপ্রাইজে অবস্থিত ছিল। তার অংশীদার ছিলেন ডাঃ জেসি ওয়েলচ, দক্ষিণ ক্যারোলাইনার দন্ত চিকিৎসক। 

মাইলস ২৭ এপ্রিল, ১৮৬৩ সালে সান পেড্রো বন্দরে স্টিমশিপ *অ্যাডা হ্যানককের* বয়লার বিস্ফোরণে নিহত হন, একটি দুর্ঘটনা যাতে ২৬ জনের প্রাণ গিয়েছিল। তার বাগদত্তা, এম. হেয়ারফোর্ড, মারাত্মকভাবে আহত হয়েছিলেন।

তথ্যসূত্র
---------

1. ↑  1850 census, enumerated January 18, 1851
2. ↑  *Chronological Record of Los Angeles City Officials,1850-1938,* compiled under direction of Municipal Reference Library, City Hall, Los Angeles (March 1938, reprinted 1966). "Prepared ... as a report on Project No. SA 3123-5703-6077-8121-9900 conducted under the auspices of the Works Progress Administration."
3. ↑  "Western History, Grand Ventures, page 47" (পিডিএফ)। ২৭ সেপ্টেম্বর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ ডিসেম্বর ২০২৩।
4. ↑  "Juan José Warner, *An Historical Sketch of Los Angeles County, California. . .* on the ebooksread website"। ১৩ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০২৩।
5. 1 2  Harris Newmark, *My Sixty Years in Southern California, 1853–1913,* Internet Archive
টেমপ্লেট:LosAngelesCommonCouncil
আমেরিকান লোককাহিনীতে, **চ্যাম্প** বা **চ্যাম্পি**  হল একটি লেক দানবের নাম (যাকে লেক চ্যাম্পলেইন বলা হয়) এটি ১২৫-মাইল (২০১ কিমি) দীর্ঘ এবং নিউ ইয়র্ক এবং ভার্মন্ট দ্নগরে বিস্তৃত সুপেয় জলের দীর্ঘ অংশ, যার একটি অংশ কানাডার কুইবেক পর্যন্ত বিস্তৃত।  দৈত্যের কিংবদন্তি তথা গল্পটি বার্লিংটন, ভারমন্ট এবং প্ল্যাটসবার্গ, নিউ ইয়র্ক এলাকায় পর্যটনের জন্য এক প্রকার আকর্ষণ হিসাবে বিবেচিত হয়।

কিংবদন্তির ইতিহাস
-----------------

  

মূল গল্পটি দৈত্যাকার সাপের ইরোকুয়েস কিংবদন্তির সাথে সম্পর্কিত (যার নাম মোহাক ওনিয়ারে'কোওয়া)

ফরাসি মানচিত্রকার স্যামুয়েল ডি চ্যাম্পলাইন (যিনি কুইবেকের প্রতিষ্ঠাতা) ১৬০৯ সালে প্রথম ইউরোপীয় ব্যক্তি হিসেবে চ্যাম্প দেখেছিলেন বলে দাবি করা হয়। এই দাবির প্রথম উৎস হল *ভারমন্ট লাইফ* পত্রিকার গ্রীষ্মকালীন ১৯৭০ সংখ্যা। ম্যাগাজিনটি শ্যামপ্লেইনকে একটি "২০ ফু (৬.১ মি) নথিভুক্ত করেছে বলে উদ্ধৃত করেছে। তার ভাষ্য অনুযায়ী, ব্যারেলের মতো পুরু সর্প, এবং ঘোড়ার মতো মাথা। তবে চ্যাম্পলাইন কখনও এই কথা বলেছিলেন এমন কোনও প্রমাণ নেই,[]

1. ↑  Caudell, Robin (নভে ৫, ২০১১)। "Gordie Little writes children's book"। *Press-Republican*। সংগ্রহের তারিখ ডিসে ৯, ২০১৪।
2. ↑  "Canada's Lake Creature: Champ"। *Welcome to Ogopogo Country*। Centre culturel Marie-Anne-Gaboury। ২০০১। ২০০৫-০৩-০২ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০০৯।
**দিওয়ানে গালিব** বিখ্যাত ফার্সি ও উর্দু কবি মির্জা আসাদুল্লাহ খান গালিবের লেখা একটি বিখ্যাত কাব্যগ্রন্থ। এটি গালিবের গজলের সংকলন। যদিও এটিতে তার সমস্ত গজল অন্তর্ভুক্ত করা হয়নি কারণ তিনি সেগুলিকে অন্তর্ভুক্ত করতে খুব যাচাই-বাচাই করেছিলেন, তবুও দিওয়ানের উর্দু পণ্ডিতরা তার সমস্ত মূল্যবান রচনা সংগ্রহ করার চেষ্টা করেছেন। *দিওয়ানের* বেশ কয়েকটি সংস্করণ বিদ্যমান যেমন নুসখায়ে নিজামী, ইমতিয়াজ আলী আরশির নুসখায়ে আরশি, নুসখায়ে হামিদিয়া (ভোপাল), নুসখায়ে গোলাম রসুল মেহর।

সারমর্ম
-------

দিওয়ানে গালিবে প্রায় ২০০টি গজল রয়েছে এবং মূল কপিতে এর চেয়ে কম গজল ছিল। গবেষকরা গালিবের মৃত্যুর পরে এর মত অন্যান্য গজলগুলি অন্তর্ভুক্ত করেছেন। গজলগুলো তখনকার কথ্য উর্দু ভাষায় লেখা হয় রেখতায়।

তথ্যসূত্র
---------

1. ↑  Ḥālī, K.A.Ḥ. (১৯৯০)। *Yadgar-e Ghalib: A Biography of Ghalib*। Idarah-i Adabiyat-i Delli। সংগ্রহের তারিখ ২০১৫-০৬-১৯।
2. ↑  Deewan-e-Ghalib. Karwan-e Adab.[*স্থায়ীভাবে অকার্যকর সংযোগ*]
3. ↑  Mujeeb, M. (১৯৬৯)। *Ghalib*। Sahitya Akademi। আইএসবিএন 9788172017088। সংগ্রহের তারিখ ২০১৫-০৬-১৯।

বহিঃসংযোগ
---------

* দিওয়ানে গালিব পড়ুন
অ্যানাকট্রেশন রিফাইনারি (টেসোরা), অ্যানকোটারেস, ওয়াশিংটন, মার্কিন যুক্তরাষ্ট্রের মার্চ পয়েন্টের দক্ষিণ দিকের উত্তর দিকে
স্কটল্যান্ডের গ্র্যাংগমাউথয়ে অবস্থিত একটি পেট্রোকেমিক্যাল রিফাইনারি বা খনিজ তেল শোধনাগার।
**তেল শোধনাগার** বা অয়েল রিফাইনারী বা পেট্রোলিয়াম রিফাইনারী একটি কারখানা, যেখানে শিল্প প্রক্রিয়ায় অশোধিত তেল আরও উপযোগী পণ্য যেমন- পেট্রোলিয়াম নাফথা, পেট্রল, ডিজেল জ্বালানী, ডাইফিল বেস, গরম তেল, কেরোসিন, তরল পেট্রোলিয়াম গ্যাস, জেট জ্বালানী তেল তৈরি করা হয় এবং জ্বালানি তেলের আরও উন্নত করা হয়।  পেট্রোলিয়ামজাত দ্রব্য যেমন ইথিলিন এবং প্রোপিলিনের উৎপাদিত নফথা ছাড়াই তেলের খনিজ তেল থেকে সরাসরি করা যেতে পারে। 

তেল শোধনাগারগুলি সাধারণত বড়, বিস্তৃত শিল্পকৌশল দ্বারা জটিল পাম্পের মাধ্যমে চলমান থাকে, বৃহৎ রাসায়নিক প্রক্রিয়াকরণ ইউনিটের মধ্যবর্তী তরলগুলি বহন করে, যেমন দ্রবীভূত ইউনিট। অনেকগুলি উপায়ে, তেলের পরিশোধনের যন্ত্রপাতিগুলির বেশিরভাগ ব্যবহার হয়।

অশোধিত তেলের থেকে তেল উৎপাদনে একটি সাধারণ তেল উৎপাদন প্রক্রিয়া ব্যবহার করা হয়। অভ্যন্তরীণ অশোধিত তেলের সরবরাহ এবং বাল্ক তরল পণ্যগুলি সংগ্রহের জন্য একটি তেল শোধনাগারের কাছাকাছি একটি তেল ডিপো থাকে।

পেট্রোলিয়াম শোধনাগারগুলি অত্যন্ত বড় শিল্পের জটিল ব্যবস্থা যা বিভিন্ন প্রক্রিয়াকরণ ইউনিট এবং ইউটিলিটি ইউনিট এবং সঞ্চয় ট্যাংকগুলির মত যান্ত্রিক সুবিধাগুলি অন্তর্ভুক্ত করে। প্রতিটি তেল শোধনাগারের নিজস্ব অনন্য ব্যবস্থা এবং রিফাইনারেশন প্রক্রিয়াগুলির সংমিশ্রণ যা রিফাইনারির অবস্থান, পছন্দসই পণ্য এবং অর্থনৈতিক বিবেচনার দ্বারা নির্ধারিত হয়।

একটি তেল শোধনাগার পেট্রোলিয়াম শিল্পের পাশে একটি অপরিহার্য অংশ হিসেবে বিবেচিত হয়।

কয়েকটি আধুনিক পেট্রোলিয়াম শোধনাগারগুলি প্রতিদিন ৮,০০,০০০ থেকে ৯,০০,০০০ ব্যারেল (১,২৭,০০০ থেকে ১,৪৩,০০০ কিউবিক মিটার) অপরিশোধিত তেলের পরিশোধনাগার করে।

তেল ও গ্যাস জার্নাল অনুযায়ী ৩১ ডিসেম্বর ২০১৪ সাল পর্যন্ত বিশ্বে মোট ৮৭.৭৫ মিলিয়ন ব্যারেল (১,৩৯,৫১,০০০ কিউবিক মিটার) খনিজ তেল পরিশোধনের জন্য মোট ৬৩৬ টি শোধনাগার পরিচালনা করা হয়।

ভারতের গুজরাটে অবস্থিত জামনগর তেল শোধনাগারটি হল বিশ্বের বৃহত্তম তেল শোধনাগার, এটি রিলায়েন্স ইন্ডাস্ট্রিসের মালিকানাধীন।
বাংলাদেশের একমাত্র তেল শোধনাগার হচ্ছে ইস্টার্ন রিফাইনারি লিমিটেড।

তথ্যসূত্র
---------

1. ↑  Gary, J.H. & Handwerk, G.E. (১৯৮৪)। *Petroleum Refining Technology and Economics* (2nd সংস্করণ)। Marcel Dekker, Inc। আইএসবিএন 978-0-8247-7150-8।
2. ↑  Leffler, W.L. (১৯৮৫)। *Petroleum refining for the nontechnical person* (2nd সংস্করণ)। PennWell Books। আইএসবিএন 978-0-87814-280-4।
3. ↑  James G, Speight (২০০৬)। *The Chemistry and Technology of Petroleum* (Fourth সংস্করণ)। CRC Press। 0-8493-9067-2।
4. ↑  "Exxon starts world's 1st crude-cracking petrochemical unit"। সংগ্রহের তারিখ ১৩ এপ্রিল ২০১৮।
5. ↑  "Converting Crude to Ethylene Technology Breakthrough"। সংগ্রহের তারিখ ১৩ এপ্রিল ২০১৮।

বহিঃসংযোগ
---------


উইকিমিডিয়া কমন্সে **তেল শোধনাগার** সংক্রান্ত মিডিয়া রয়েছে।

* যুক্তরাজ্যের শোধনাগারগুলির মিথষ্ক্রিয় মানচিত্র
* অনুসন্ধানযোগ্য যুক্তরাষ্ট্রের পরিশোধনাগার মানচিত্র  ওয়েব্যাক মেশিনে আর্কাইভকৃত ২৮ এপ্রিল ২০০৯ তারিখে
* সম্পূর্ণ, বিশদ শোধনাগার বর্ণনা
**অজিত কুমার ভূঁইয়া (জন্ম ১৯৫২)** হলেন একজন ভারতীয় রাজনীতিবিদ এবং প্রাক্তন সাংবাদিক এবং লেখক যিনি ২০২০ সাল থেকে আসাম থেকে রাজ্যসভার সদস্য এবং ২০২০ সাল থেকে আঁচালিক গণ মোচার প্রতিষ্ঠাতা ও সভাপতি হিসেবে কাজ করছেন  এছাড়াও তিনি অসমিয়া প্রতিদিন, *আজি*, *নাতুন সময়*,  এবং প্রাগ নিউজের প্রাক্তন সম্পাদক{{cite news |last= |first= |date= |title= |url= |work= |location= |access-date=}}।

ব্যক্তিগত জীবন
--------------

অজিত কুমার ভূঁইয়া ১৯৫২ সালে ভারতের যোরহাটে জন্মগ্রহণ করেন। আসামের শিবসাগর জেলার আমগুরি হাইস্কুলে তার প্রাথমিক শিক্ষা হয় এবং শিবসাগর কলেজে কলেজে পড়ে। স্নাতক হওয়ার আগেই, তিনি জোড়হাট থেকে প্রকাশিত দৈনিক জন্মভূমিতে সাব-এডিটর হিসেবে যোগ দেন। সাব-এডিটর হিসেবে কাজ করার সময় তিনি শিবসাগরের ঝাঁজি হেমনাথ সরমা কলেজ থেকে বিএ ডিগ্রি অর্জন করেন।[][  ]

রাজনৈতিক জীবন
-------------

২০২০ সালের জুনে অজিত কুমার ভূঁইয়া একটি আঞ্চলিক রাজনৈতিক দল গঠন করেন, *আঞ্চলিক গণ মোর্চা* (আঞ্চলিক গণ মোর্চা) এর প্রধান আহ্বায়ক হিসেবে। 

তিনি তার নির্বাচনের পরে একটি সংবাদ সম্মেলনে বলেছেন যে নাগরিকত্ব (সংশোধনী) আইন, ২০১৯ (সিএএ) রাজনীতিতে যোগদানের কারণ ছিল। তার প্রার্থিতা ভারতীয় জাতীয় কংগ্রেস এবং অল ইন্ডিয়া ইউনাইটেড ডেমোক্রেটিক ফ্রন্ট দ্বারা সমর্থিত ছিল। তার মনোনয়নের সময় উপস্থিত ছিলেন তরুণ গগৈ ও বদরুদ্দিন আজমল । মিঃ ভুইয়ান নরেন্দ্র মোদীর নেতৃত্বাধীন ভারতীয় জনতা পার্টি সরকার দ্বারা ভারতীয় সংসদে প্রবর্তিত এবং পাস করা সিএএ-এর তীব্র সমালোচক।

তথ্যসূত্র
---------

1. ↑  "Shri Ajit Kumar Bhuyan"। *National Portal of India*।
2. ↑  Mahanta, Nani Gopal (১১ এপ্রিল ২০১৩)। *Confronting the State: ULFA's Quest for Sovereignty*। SAGE Publications। পৃষ্ঠা 186। আইএসবিএন 9788132113270।
3. ↑  Kalita, J। "A Prisoner of Conscience in Assam, 1997"। *College of Engineering and Applied Science, University of Colorado Colorado Springs*।
4. ↑  "Regional People's Front formed in Assam with eye on next year's state polls"। United News India। ১৯ জুন ২০২০। সংগ্রহের তারিখ ১৯ জানুয়ারি ২০২১।
5. ↑  "Assam: All three Rajya Sabha candidates set to be elected unopposed"। *Hemanta Kumar Nath*। India Today। ১৪ মার্চ ২০২০। সংগ্রহের তারিখ ১৪ মার্চ ২০২০।
**ভরি (Bhori)** হলো স্বর্ণালঙ্কার কিংবা রৌপ্যালঙ্কার বা রূপা পরিমাপের প্রচলিত একক। ২২ ক্যারেট সোনার একটি ভরি = ১১.৬৬৪ গ্রাম।  এবং ounce to vori হচ্ছে ১ আউন্স সমান ২ ভরি ৬ আনা ৫ রতি ৩ পয়েন্ট।

হিসাব
-----

* ০৬ রতি = ০১ আনা;
* ১৬ আনা = ০১ ভরি;
* ০১ ভরি = ১১.৬৬ গ্রাম (প্রায়)
* ০১ কেজি= ৮৫.৭৩ ভরি (প্রায়)

বিভিন্ন প্রকার স্বর্ণে খাদের পরিমান
-----------------------------------

* ১০ ক্যারেট স্বর্ণে আছে : ১০ অংশ স্বর্ণ + ১৪ অংশ এলোয় (খাদ বা ধাতু)

* ১৪ ক্যারেট স্বর্ণে আছে : ১৪ অংশ স্বর্ণ + ১০ অংশ এলোয় (খাদ বা ধাতু)

* ১৮ ক্যারেট স্বর্ণে আছে : ১৮ অংশ স্বর্ণ + ৬ অংশ এলোয় (খাদ বা ধাতু)

* ২০ ক্যারেট স্বর্ণে আছে : ২০ অংশ স্বর্ণ + ৪ অংশ এলোয় (খাদ বা ধাতু)

* ২২ ক্যারেট স্বর্ণে আছে : ২২ অংশ স্বর্ণ + ২ অংশ এলোয় (খাদ বা ধাতু)

* ২৪ ক্যারেট স্বর্ণে আছে : ২৪ অংশ স্বর্ণ + কোনো এলোয় (খাদ বা ধাতু) নেই

ব্যবহার
-------

বাংলাদেশসহ ভারতীয় উপমহাদেশের বেশ কিছু জায়গায় অলঙ্কারাদিতে ‘ভরি’ শব্দের ব্যবহার লক্ষ্য করা যায়।

একক
---

ভরির একক হিসেবে প্রাচীনকালে ১ টাকার সমপরিমাণ বা আঞ্চলিক ভাষায় কাঁচা পয়সাকে ভরির একক হিসেবে মূল্যায়িত করা হতো। ভরির ক্ষুদ্রতম একক রতি। ৬ রতি সমওজনে ১ আনা এবং ১৬ আনায় ১ ভরি হয়। আন্তর্জাতিক পর্যায়ে ১ ভরি = ১১.৬৬ গ্রাম (প্রায়)।

স্বর্ণকারদের কাছে
-----------------

স্বর্ণকার, যিনি স্বর্ণের ব্যবসা কিংবা স্বর্ণালঙ্কার তৈরী করেন তাদের কাছে ভরির ওজন ভিন্নতর হয়। গ্রাহকের কাছে বিক্রয়ের সময় তারা পুরো বাজার দর হিসেবে ১ ভরি স্বর্ণ বা রূপার দাম নির্ধারণ করেন। অথচ গ্রাহক যখন ঐ ১ ভরি স্বর্ণ বা রূপা বিক্রয় করেন তখন তাতে অলঙ্কারের আকরিক খাদ নির্ধারণ করে মূল্য প্রদান করেন।

তথ্যসূত্র
---------

1. ↑  Report, Star Business (২০২৩-০৭-২০)। "Gold prices cross Tk 1 lakh a bhori for the first time"। *The Daily Star* (ইংরেজি ভাষায়)। সংগ্রহের তারিখ ২০২৩-০৮-১৬।